JY LEES NOU Hoenderroerbraai met pynappel, noedels
Dié lekker roerbraai het ’n Oosterse geurtjie, maar die resep bevat geen vreemde bestanddele nie, net spenskas-staatmakers.
As jy nie vars pynappel het nie, kan jy ingemaakte pynappelstukkies gebruik.
¦ 8 hoenderborsies, in repies gesny
¦ 45 ml soet rissiesous
¦ 40 ml olyfolie
¦ 45 ml suurlemoensap
¦ 15 ml gerasperde vars gemmer (opsioneel)
¦ Halwe pak (250 g) spaghetti
¦ 1 klein, ryp pynappel, skoongemaak
Sit die hoenderrepies in ’n glasbak. Meng die sojasous, soet rissiesous, olyfolie, heuning, worcestersous, suurlemoensap en gemmer (indien gebruik) saam en giet oor die hoender. Meng goed deur, bedek en verkoel vir minstens 1-2 uur.
Verhit ’n pot soutwater tot kookpunt en kook die spaghetti daarin tot net-net gaar. Dreineer en spoel af met koue water. Hou eenkant. Sny die pynappel in die lengte in kwarte en sny die harde stronkdeel uit. Snipper die pynappelkwarte in klein stukkies.
Verhit ’n bietjie olie in ’n pan of wok tot baie warm. Lig die hoenderrepies uit die marinade en braai in lotte tot goudbruin. Skep ál die hoender en enige oortollige marinade terug in die pan of wok en voeg die spaghetti en pynappelstukkies by. Roerbraai vinnig oor hoë hitte tot die sous klewerig en die pasta deurwarm is. Geur met sout en peper na smaak en sit dadelik voor. Lewer 4-6 porsies.